COMUNA SÎNTANDREI

Nr.7820 din 18.07.2018
INFORMARE privind intenţia de elaborare 

Plan Urbanistic Zonal ”Parcelare teren pentru locuințe și funcțiuni complementare, nr.cad.1503, localitatea Sîntandrei, comuna Sîntandrei”
Proiectant: B.I.A. – arh.Vereș Eugen
Primăria Sîntandrei anunţă intenţia de elaborare a unui Plan urbanistic zonal de parcelare teren cu nr.cad.1503 pentru construire locuințe în sat Sîntandrei, comuna Sîntandrei, la inițiativa lui     Copil(fostă Țelea) Anamaria-Ioana, Țelea Darius Ionel și Țelea Bogdan Andrei.
Zona luată în considerare este situată în intravilan, în partea de sud-est a localității, între lotizările pentru străzile Avântului și Soarelui, iar conform PUG 2006 se află în UTR 3 –L3 subzonă cu funcțiune predominantă de locuire și functiuni complementare, cu interdicție de construire până la întocmire de PUZ..
Terenul studiat este identificat prin nr.cad.1503, înscris în CF nr. 1503 (CF sporadic nr.50111),  cu suprafața de 12 887 mp, aflat în proprietatea a 3 persoane fizice-frați, în cote de 1/3 fiecare.  Accesul la teren se face direct din DJ 797. 
Prin P.U.Z. se propune parcelarea în loturi pentru locuințe, cu un drum median de acces nou creat,  avînd lățimea de 12m, cu intrare din DJ 797 și prevăzut cu loc de întoarcere, la capătul opus.
Asigurarea cu utilități (energie electrică, gaz, apă-canal) se va face prin extindere și racordări la rețele de alimentare cu energie electrică, gaz, apă-canal existente pe drumul județean DJ 797.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23 din 31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 20.07 – 29.07.2018. 

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 


Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise vor fi comunicate in scris persoanelor care au formulat sesizări/ sugestii.

